
Riskju Ambjentali

Storja Każ: 
Vidjo li fih jidhru azzjonijiet relatati ma’ xogħol li jikkawżaw problemi ambjentali.

Il-każ jitlob mill-parteċipanti li jaraw vidjo u jindikaw kull azzjoni problematika għall-ambjent li jaraw. Jista’ jkun meħtieġ li l-vidjo jintwera aktar minn darba sabiex il-parteċipanti jkollhom ħin jagħmlu nota tal-osservazzjonijiet tagħhom.


Il-Pjan tas-Sessjoni: 
Il-parteċipanti jeħtieġu materjal biex jieħdu n-noti.

Istruzzjonijiet għall-parteċipanti:

Jekk jogħġbok, waqt li tara l-vidjo, ħu nota tal-azzjonijiet kollha li tosserva joħolqu problemi ambjentali u s-soluzzjonijiet proposti.  

Il-parteċipanti jaraw il-vidjo.

[bookmark: _GoBack]Din hi l-ħolqa għall-vidjo: https://youtu.be/D0FFz2Wh4f0

Wara l-vidjo, il-parteċipanti għandhom l-opportunità li jagħmlu kontribuzzjonijiet tagħom (dawn jistgħu jinkitbu fuq il-bord). 

Waqfa qasira: preparazzjoni għal analiżi strutturata ta’ problemi relatati ma’ perikli ambjentali.


Istruzzjonijiet għall-għalliema:
Il-lezzjoni titlob mill-pateċipanti li jaraw vidjo biex jippruvaw jidentifikaw il-problemi ambjentali li jistgħu jinħalqu bis-sitwazzjonijiet differenti ppreżentati. Darba li l-vidjo jintwera, it-tweġibiet mogħtija se jkunu riveduti. Waqt li l-vidjo jkun jintwera t-tieni darba, l-għalliem jikkummenta dwar kull sitwazzjoni mal-istudenti, iwaqqaf il-vidjo meta meħtieġ, jindika fiex tikkonsisti l-problema u x’inhi s-soluzzjoni. Kienu dawn l-istess problemi li identifikaw l-istudenti meta raw il-vidjo l-ewwel darba? 
Il-problemi ambjentali li jidhru fil-vidjo huma:
· Id-dwal kollha huma mixgħula fil-ħanut tax-xogħol meta kull m’hemm bżonn huwa d-dawl fejn qiegħed isir ix-xogħol. Hu neċessarju li tevita li tikkonsma għalxejn enerġija elettrika minħabba li l-ġenerazzjoni tal-elettriku hi waħda mill-kawżi ewlenin tat-tniġġis ambjentali.

· Skart tal-elettriku jrid jiġi indirizzat kif suppost, separatament minn tipi ta’ skart ieħor. F’dan il-każ il-kejbils żejda qegħdin jintremew fejn jinġabru l-fdalijiet tal-metall, meta legalment għandu jkun hemm post speċifiku għal kejbils li ma jistgħux jerġgħu jintużaw. 

· L-għajnejn għandhom ikunu protetti b’nuċċali protettiv sabiex wieħed jevita li jweġġa’ f’ambjenti fejn jista’ jkun hemm gassijiet jew likwidi sprejjati.

· Skart likwidu (lubrikanti taż-żejt...) għandhom jintremew kif għandu jkun, bla ma qatt jintefgħu fis-sistema tad-drenaġġ. Il-kumpaniji għandhom joħolqu protokol għar-rimi ta’ dan it-tip ta’ skart.

· L-ammont meħtieġ ta’ riżorsi materjali għandu jitqies il-ħin kollu. L-użu ta’ ammont eċċessiv ta’ riżorsi materjali (f’dan il-każ kejbils tal-elettriku) jżid il-ġenerazzjoni ta’ skart u konsum tal-enerġija.

· Lampi florexxenti fihom fdalijiet kemikali perikolużi li jridu jkunu trattati b’mod speċifiku; m’għandhomx ikunu mormija ma’ skart elettriku ieħor. Kumpaniji għandhom joħolqu protokol ta’ kif jinġabar dan it-tip ta’ materjal u jkollhom post adegwat fejn jitqiegħed. 
L-għalliem jista’ jinkludi eżempji oħra li jsaħħu l-għan tal-lezzjoni.

